Var efterlyst for overfald på 18-årig i gangtunnel under jernbane

Ved du noget om sagen, så tip os på sms/mms 1224 (alm. takst) eller skriv mail til 1224@eb.dk

Tre unge kvinder mistænkt for vold i en gangtunnel er nu anholdt - det meddeler Midt- og Vestsjællands Politi.

Der gik kun ganske få timer fra de tidligere i dag efterlyste de tre offentligt, og til politiet havde fået fat på dem.

Se også: Politiet efterlyser unge kvinder efter overfald i gangtunnel

I en pressemeddelse har politiet beskrevet, hvordan en en 18-årig kvinde fra Ugerløse lørdag nat den 8. april 2017 omkring kl. 02.30 overfaldet af tre yngre kvinder i tunnelen under jernbanen ved Roskilde station.

Efter en tur i byen gik offeret sammen med en veninde i tunnelen fra Jernbanegade i retning mod Køgevej, da de tilfældigt mødte de tre kvinder, som offeret tiltalte med 'Hej', fordi hun var i godt humør.

De tre yngre kvinder bad hende om at tie stille, tiltalte hende med diverse skældsord og fortalte hende, at hun skulle passe på, skriver politiet i pressemeddelelsen.

Her beskrives det endvidere, hvordan offeret derefter bad dem om at slappe af og forsøgte at gå videre.

Trioen holdt hende dog tilbage, hvor den ene tog fat i offerets hår og bankede hendes ansigt et par gange ind i væggen. En anden af kvinderne deltog også i overfaldet, i det hun også bankede offerets hoved ind i væggen, medens den sidste kvinde fra gruppen holdt offerets veninde på afstand.

Offeret og veninden slap til sidst fri, hvorefter de så, at de tre yngre kvinder grinende gik videre gennem tunnelen i retning mod Jernbanegade.